cyanic-selkie/wikianc huggingface dataset:
เจ้าชายริชาร์ด ดยุกแห่งกลอสเตอร์
เสกสมรส
หลังการสิ้นพระชนม์ของเจ้าชายวิลเลียมแห่งกลอสเตอร์ พระเชษฐาของพระองค์ เจ้าชายริชาร์ดจึงมีพระสถานะเป็นผู้สืบตำแหน่งดยุกแห่งกลอสเตอร์ต่อจากเจ้าชายเฮนรี ดยุกแห่งกลอสเตอร์ซึ่งสิ้นพระชนม์เมื่อ พ.ศ. 2517 ด้วยเหตุนี้เจ้าชายริชาร์ดและเบอร์จิตต์จึงมีตำแหน่งเป็นดยุกและดัชเชสแห่งกลอสเตอร์สืบต่อจนถึงปัจจุบัน
ดยุกและดัชเชสแห่งกลอสเตอร์มีพระบุตรสามคน ได้แก่ อเล็กซานเดอร์ วินด์เซอร์ เอิร์ลแห่งอัลสเตอร์ (24 ตุลาคม พ.ศ. 2517), เลดีดาวีนา วินด์เซอร์ (19 พฤศจิกายน พ.ศ. 2520) และเลดีโรส กิลแมน (1 มีนาคม พ.ศ. 2523) ตามลำดับ
วอลเลย์บอลหญิงทีมชาติอิหร่าน
วอลเลย์บอลหญิงทีมชาติอิหร่าน เป็นทีมชาติวอลเลย์บอลของประเทศอิหร่าน
เชี่ยวหลาน
เชี่ยวหลาน เป็นชื่อแก่งน้ำแห่งหนึ่งในบริเวณคลองแสง ซึ่งเป็นคลองที่มีน้ำเชี่ยวมากที่สุดในฤดูน้ำหลาก สองฟากฝั่งคลองคือ เขตรักษาพันธุ์สัตว์ป่าคลองแสง และอุทยานแห่งชาติเขาสก ซึ่งจัดเป็นผืนป่าที่อุดมสมบูรณ์มากที่สุดแห่งหนึ่งของเทือกเขาตะนาวศรี อยู่บริเวณรอยต่อสามจังหวัดของภาคใต้ คือ ระนอง พังงา และสุราษฎร์ธานี บนยอดทิวเขา สูงจากระดับน้ำทะเลปานกลางประมาณ 1,000 เมตร ซึ่งปัจจุบันพื้นที่ป่ากลายเป็น ทะเลสาบขนาดใหญ่ ที่เกิดจากโครงการของ การไฟฟ้า เพื่อสร้างโรงไฟฟ้าพลังน้ำเขื่อนรัชชประภา เพื่อใช้สำหรับผลิตกระแสไฟ
ต้วน ซือชง
ต้วน ซือชง (段思聰) เป็จักรพรรดิที่ 4 แห่งอาณาจักรต้าหลี่ เป็นพระโอรสของต้วน ซือเหลียง ทรงครอง ราชย์ช่วงปี พ.ศ. 1495–1511 (ค.ศ. 952–968)
อ้างอิง
928 968
ต้วน ซู่ซุ่น
อ้างอิง
985
แฮนสัน (วงดนตรี)
แฮนสัน (Hanson) เป็นวงร็อกแอนด์โรลอเมริกัน ก่อตั้งในทูลซา รัฐโอคลาโฮมา โดย 3 พี่น้อง ไอแซก, เทย์เลอร์ และแซก แฮนสัน พวกเขาเป็นที่รู้จักจากเพลงฮิตในปี ค.ศ. 1997 เพลง "MMMBop" กับค่ายเพลงใหญ่อัลบั้มแรกชุด Middle of Nowhere ที่พวกเขายังได้รับการเสนอชื่อเข้าชิงรางวัลแกรมมี่ ทั้ง ๆ ที่พวกเขาประสบความสำเร็จอย่งมาในชุด Middle of Nowhere แต่พวกเขาก็ผิดหวังหลังจากการรวมค่ายเพลงที่เขาอยู่ ทำให้ค่ายเมอร์คิวรีหายไป และพวกเขาย้ายมาอยู่กับไอแลนด์เดฟแจมมิวสิกกรุป ที่ต่อมาพวกเขาก็ออกจากค่ายเนื่องจากความขัดแย้งเรื่องการสร้างสรรค์ผลงาน พวกเขามีผลงานเพลงภายใต้สังกัดของตัวเองที่ชื่อ ทรีซีจีเรเคิดส์
Ogg
ogg ("อ็อก") เป็นรูปแบบหีบห่อดิจิทัลแบบมาตรฐานเปิดสำหรับบรรจุสื่อผสม มันถูกออกแบบมาเพื่อประสิทธิภาพในการกระจายเสียง (สตรีมมิง) และการเปลี่ยนแปร รูปแบบ ogg ออกแบบโดยมูลนิธิ Xiph.Org และปลอดจากสิทธิบัตรซอฟต์แวร์
คำว่า "ogg" ยังถูกใช้บ่อย ๆ เพื่อเรียกรูปแบบแฟ้มเสียง Ogg Vorbis ซึ่งเป็นเสียงที่ถูกเข้ารหัสแบบ Vorbis แล้วเก็บลงในหีบห่อ Ogg การเข้ารหัสอื่นที่เด่น ๆ ของ Xiph ที่มักถูกใส่ใน Ogg ก็คือ Theora ซึ่งเป็นการเข้ารหัสภาพเคลื่อนไหว (วิดีโอ), และ Speex ซึ่งเป็นการบีบอัดเสียงพูดของมนุษย์
MIME type ของ ogg คือ
ชุมพล บัวงาม
ชุมพล บัวงาม เกิดเมื่อวันที่ 2 กันยายน พ.ศ. 2529 เป็นนักฟุตบอลมืออาชีพของประเทศไทย ปัจจุบันเขาเล่นให้กับโปลิศ เทโร ใน ไทยลีก
ซินล่างคอร์ป
ประวัติ
(ข้อมูลพื้นฐาน บน Xin, 2002)
ในเดือนมีนาคม 2542 บริษัท Stone Rich Sight Information Technology Ltd (四通利方信息技術有限公司, SRS) ก่อตั้งขึ้นโดยอดีตประธานเจ้าหน้าที่บริหารของ Sina และประธานวัง Zhidong ( 王志東 ; WángZhìdōng ) รวมกับ Sinanet (華渊資訊公司) บริษัท เว็บไซต์ของซันนีเวล แคลิฟอร์เนีย การรวบรวมกิจการของสองเว็บไซต์ภาษาจีนที่ใหญ่ที่สุดที่เกิดขึ้นในภายหลัง Sina ตั้งแต่นั้นมาการให้บริการได้รับการขยายข้าม ประเทศ และ อเมริกาเหนือ ก่อนที่จะขยายไปยัง ฮ่องกง ในเดือนกรกฎาคมปี 2542.
Sina ยังครองบทบาทสำคัญของ SOHU เป็นครั้งแรกในปีพ.ศ. 2542 โดยรายงานข่าวสารอย่างรวดเร็วต่อเนื่องและครบถ้วนเกี่ยวกับการ ทิ้งระเบิดของนาโต้ในสถานทูตจีนในกรุงเบลเกรด ในปี 2542 ตามการสำรวจของ CNNIC ดำเนินการ 2 เดือนหลังจากเหตุการณ์
เจ้าหน้าที่หลัก
นายเฮอร์แมนยู: รักษาการ หัวหน้าฝ่ายการเงิน นายยูมีปริญญาโทสาขาบัญชีจาก มหาวิทยาลัยเซาเทิร์นแคลิฟอร์เนีย และปริญญาตรีสาขา เศรษฐศาสตร์ เกียรตินิยมจาก มหาวิทยาลัยแห่งแคลิฟอร์เนีย
Mr. Hurst Lin: ประธานเจ้าหน้าที่ฝ่ายปฏิบัติการ เขาได้รับปริญญาโทด้านการบริหารธุรกิจจาก มหาวิทยาลัยสแตนฟอร์ด และจบการ ศึกษาระดับปริญญาตรีสาขา วิศวกรรมอิเล็กทรอนิกส์ จาก วิทยาลัยดาร์ทเมาท์
นาย LC Chang: รองกรรมการผู้จัดการและหัวหน้าเจ้าหน้าที่การตลาด เขาได้รับ ปริญญาโทบริหารธุรกิจ จาก National Taiwan University
การร่วมมือ
Sina ร่วมมือกับ บริษัท เว็บอื่น ๆ เช่น People, Nanfang Daily , Lifeweek และ Xinhuanet เป็นต้นนอกเหนือจากพันธมิตรด้านสื่อแล้วลูกค้าของ บริษัท ได้แก่ Microsoft, Dell, IBM, Motorola และ Kodak เมื่อเร็ว ๆ นี้ Sina เริ่มพัฒนาธุรกิจในด้านอินเทอร์เน็ตไร้สายในขณะเดียวกันได้ร่วมมือกับ China Mobile, China Telecom, Ericsson
เมื่อวันที่ 13 มกราคม 2547 โซน่าและ Yahoo ได้เริ่มให้บริการประมูลออนไลน์ในประเทศจีน ในการตอบสนองต่อนี้ EachNet (จีน: "易趣網") ซึ่งร่วมมือกับ อีเบย์ ลดค่าลงทะเบียนในช่วงต้นเดือนกุมภาพันธ์ 2547 เพื่อรักษาส่วนแบ่งการตลาด
Sina ยังให้การสนับสนุนงานประชุม ChinICT ประจำปีที่จัดขึ้นที่ Tsinghua Science Park
เมื่อเร็ว ๆ นี้ Sina ได้เริ่มร่วมมือกับ Qihoo 360 ในเรื่องความปลอดภัยของอินเทอร์เน็ต ด้วยความร่วมมือนี้ Qihoo 360 ตั้งใจที่จะให้การสนับสนุนด้านเทคนิคของ Sina Weibo เพื่อปกป้อง Weibo จากแฮกเกอร์และไวรัส เมื่อวันที่ 24 เมษายน 2555 แถลงการณ์อย่างเป็นทางการยังไม่ได้มีการประกาศความร่วมมือ
หลายบริการ
Sina ให้บริการอินเทอร์เน็ตแก่ชาวจีนทั่วโลก ในเว็บไซต์ที่มีการแปลทุกภาษามีช่องทางที่รวมกันมากกว่า 30 ช่องรวมถึงข่าว กีฬา ข้อมูลเทคโนโลยี การเงิน บริการ โฆษณา บันเทิงแฟชั่นและการเดินทาง
Sina เป็นผู้ให้บริการหลายบริการหลัก ได้แก่ SMS, Mail, Search, Games, Match,Entertainment, Sina Sports, Sina Blog และ Sina Microblogging บล็อก Sina (中文: 新浪博客) เป็นบริการ บล็อก ของ Sina ซึ่งมีบล็อกของดาราดังเช่นบล็อกที่เป็นที่นิยมมากที่สุดในโลกซึ่งเป็นหนึ่งใน Xu Jinglei Sina Weibo เทียบเท่ากับ Tencent Weibo คนดังหลายคนจากจีนแผ่นดินใหญ่ไต้หวันและฮ่องกงก็ใช้ Microblog ของ Sina เพื่อเป็นเวทีในการติดต่อกับแฟน ๆ และผู้สนับสนุนของพวกเขา ผู้ใช้ที่มีชื่อเสียงบางคนใน Microblog ของ Sina ได้แก่ เจ้าภาพ Dee Shu และ Kevin Tsai ชาวไต้หวันซึ่งมีผู้ติดตามมากกว่าสิบล้านคนในแต่ละบล็อกของตน
ความท้าทายใหญ่สำหรับ Sina คือสร้างรายได้จาก Weibo ขนาดใหญ่ Sina ได้ดำเนินการหลายขั้นตอนในทิศทางดังกล่าวและมีรายงานว่ากำลังพัฒนาคุณลักษณะ "จ่ายต่อล่วงหน้า" คุณลักษณะนี้จะทำให้ผู้ใช้สามารถชำระเงินได้โดยมีข้อความที่ส่งต่อโดยบัญชีที่มีจำนวนมาก Sina วางแผนที่จะเก็บรายได้ 20% จากค่าธรรมเนียม "จ่ายล่วงหน้า"
บาซู
บาซู (Bazoo) เป็นวงดนตรีแนว ป็อป แดนซ์อันดับต้นๆของเมืองไทย ต้นแบบ T-POP ที่มีชื่อเสียงของทางค่าย อาร์เอส โปรโมชั่น มีผลงานอัลบั้มเต็มถึง 5 ชุด มีเพลงสร้างชื่อเสียง ได้แก่ โธ่เอ๊ย, ทำไมถึงทำกับฉันได้, รักน้องพร, ผีฟ้าปาร์ตี้, มันไม่จริง, HO-LE HO-LE, จดหมายผิดซอง, Cheer, ลำตัด 2001 เป็นต้น
ประวัติ
บาซู (อังกฤษ: BAZOO) วงดนตรีป็อปแดนซ์ ซึ่งประกอบสมาชิกทั้งหมด 3 คน ได้แก่ เด็บบี้ - เดบาร่าห์ ซี เวชชาชีวะ, กำปั้น - เอกประพันธ์ พาณิชย์พงส์ (ปัจจุบันใช้ชื่อ: กวินพนธ์ พาณิชย์พงส์) และ โจอี้ - สุรเดช ทับทิมใส (ปัจจุบันใช้ชื่อ: ศุรเฎฒฌ์ กรณ์งูเหลือมโชต) เป็นกลุ่มนักร้องนักเต้น ต้นแบบ T-POP ที่มีชื่อเสียงของทางค่าย อาร์เอส โปรโมชั่น ซึ่งเปิดตัวครั้งแรกด้วยเพลง โธ่เอ๊ย จากอัลบั้มชุดแรกในชื่อ "Bazoo" ที่มีท่าเต้นเป็นเอกลักษณ์ ทำให้ชื่อวง บาซู โด่งดังไปทั่วเมืองไทย อัลบั้มชุดแรกออกวางจำหน่ายในเดือนธันวาคม พ.ศ. 2541 ซึ่งมียอดขาย 1,000,000 ตลับ ภายในระยะเวลาไม่กี่เดือน นอกจากนี้ยังมีเพลงฮิตอีกหลายเพลงในอัลบั้ม ได้แก่เพลง เขาจะโกรธไหม, แอบมีเธอ, เพียงจำไว้, รักน้องพร เป็นต้น อัลบั้มชุดนี้ส่วนใหญ่มีการเอาเพลงเก่ามา cover และทำใหม่ ในสไตล์ Pop Dance ได้อย่างลงตัว ซึ่งได้โปรดิวเซอร์อย่าง ยุทธนา ศรีอาจ มีทำอัลบั้มชุดนี้อีกด้วย
ต่อมา พ.ศ. 2542 วงบาซู ก็ได้ออกอัลบั้มเพลงมาอย่างต่อเนื่อง คืออัลบั้ม "HO-LE-HO-LE" ซึ่งยังคงแนวป็อปแดนซ์ตามเดิม และอัลบั้มนี้ยังคงเป็นกระแสอย่างต่อเนื่องจากอัลบั้มชุดแรก ซึ่งมีระยะห่างกันเพียง 6 เดือนหลังจากอัลบั้มชุดแรกออกไป มีเพลงดังๆอย่างเพลง "ทำไมถึงทำกับฉันได้" ต่อด้วยเพลง จดหมายผิดซอง, มันไม่จริง, ย้ำคำนี้ I love you และเพลง HO-LE-HO-LE และในปีเดียวก็ยังได้ออกอัลบั้มพิเศษในชื่อ "Bazoo In The Mix Non-Stop" เป็นการรวมเพลงจากอัลบั้มเต็มชุดที่ 1 และ 2 นำมารีมิกซ์แบบนอนสต๊อป
พ.ศ. 2543 กับอัลบั้มชุดที่ 3 ในชื่อ "ผีฟ้าปาร์ตี้" ซึ่งมีการเปลี่ยนลุคใหม่ที่ดูโตขึ้น และท่าเต้นที่ดูแข็งแรงมากขึ้นต่างจากอัลบั้มชุดก่อนๆ และกระแสของวงบาซูก็ยังคงมีอย่างต่อเนื่อง โดยเปิดตัวด้วยเพลง "ผีฟ้าปาร์ตี้" ซึ่งต้นฉบับมาจากเพลง ปอบผีฟ้า โดยมีการเรียบเรียงคำร้อง และทำนองใหม่ในแนวแด๊นซ์ ทำให้เพลงนี้โด่งดังอย่างมากในช่วงเวลานั้น ต่อด้วยเพลง "Cheer (เชียร์)" เพลงปลุกใจที่สนุกและกระตุ้นได้มากๆ นอกจากนี้ยังมีเพลงโปรโมทอีกหลายเพลง ได้แก่เพลง ไม่เอาคืน, เสียงแผ่วแผ่ว, OK. ได้ค่ะ, Exercise และเพลง หนึ่งคำ เป็นต้น และในปีเดียวกันได้ออกอัลบั้มพิเศษในชื่อ "Bazoo Dancecovery" อัลบั้มฉลองความสำเร็จของวง เป็นการรวมเพลงจากอัลบั้มชุดก่อนๆของวงบาซู และมีการเพิ่มเพลงใหม่ 2 เพลง คือ เพลง ตื่น...เต้น ตื่น...เต้น และเพลง ตามให้ทัน ซึ่งเพลงตามให้ทันนี้เอง ใช้ประกอบโฆษณารถจักรยานยนต์ Honda Nova Sonic ที่ทั้ง 3 คน เป็นพรีเซ็นเตอร์อยู่ในขณะนั้น
พ.ศ. 2544 ต่อเนื่องกับอัลบั้มชุดที่ 4 ของวงบาซู อัลบั้ม "ลำตัด 2001" แนวเพลงชุดนี้ได้เอาความเป็นไทยเข้ามาผสมผสานกับเพลง Dance ในเพลง "ลำตัด 2001" ซึ่งผสมผสานกับแนวเพลงไทยเดิมได้อย่างลงตัว และมีเพลงโปรโมทหลายเพลง ได้แก่เพลง Very กรี๊ด, ทำไมต้องคนนี้, สวยในซอย และเพลง ใจช้ำช้ำ
พ.ศ. 2545 กับอัลบั้มชุดสุดท้ายในชื่อ "Bazoo yo!" โดยมีเพลงโปรโมท ได้แก่ เอา-มัน-เลย, Yo!, หลอกเด็ก, รู้ไปก็ไม่รัก และเพลง เกินถอนใจ นอกจากนี้วงบาซูยังได้โกอินเตอร์ออกอัลบั้มเพลงที่ประเทศไต้หวัน อีกด้วย
หลังจากนั้นในปีพ.ศ. 2546 กระแสของบาซูก็สร่างซาลงไป และในภายหลังก็ประกาศยุบวงไปในที่สุด ซึ่งทางวงก็เป็นฝ่ายออกมาให้สัมภาษณ์ว่า เหตุที่วงบาซูยุบวงนั้น เนื่องจากอัลบั้มหลังๆ ไม่ประสบความสำเร็จเท่าที่ควร และยังมีนักร้องใหม่ออกมาเรื่อย ๆ ทางอาร์เอสจึงเป็นฝ่ายเรียกเข้าไปคุย แล้วจึงตัดสินใจยุบวงในที่สุด
ในปีพ.ศ. 2555 ได้รวมตัวอีกครั้งในคอนเสิร์ต Lift&Oil Happy Party concert และในปีพ.ศ. 2556 บาซูมีคอนเสิร์ต อาร์เอสมีตติ้ง ที่รวมศิลปินไว้คับคั่ง เช่น บอยสเก๊าท์, เจมส์, แร็พเตอร์, ลิฟท์-ออย, ทัช และ อนัน อันวา อีกด้วย
หลังจากห่างหายไปนานจากคอนเสิร์ต ก็ได้กลับมารวมตัวกันอีกครั้งในปี2565กับ RS. Meeting Concert 2022: Dance Marathon ปลายปี...ถึงทีเต้น ถือเป็นการกลับมารวมตัวกันหลังจากห่างหายไปนานที่สุด
อัลบั้ม Bazoo In The Mix Non-Stop (พ.ศ. 2542)
เป็นการรวมเพลงจากอัลบั้มเต็มชุดที่ 1 และ 2 นำมารีมิกซ์แบบนอนสต๊อป
อัลบั้ม Bazoo Dancecovery (พ.ศ. 2543)
เป็นการรวมเพลงจากอัลบั้มเต็มชุดที่ 1 - 3, มีการเพิ่มเพลงใหม่ 2 เพลง คือ เพลง ตื่น...เต้น ตื่น...เต้น และเพลง ตามให้ทัน ซึ่งเพลงตามให้ทันนี้เอง ใช้ประกอบโฆษณารถจักรยานยนต์ Honda Nova Sonic (รุ่นแรก สีแดง เหลือง น้ำเงิน) ที่ทั้ง 3 คน เป็นพรีเซ็นเตอร์
ต้นไม้สเคปโกท
ในวิทยาศาสตร์คอมพิวเตอร์ ต้นไม้สเคปโกท (scapegoat tree)เป็นต้นไม้ค้นหาแบบทวิภาคที่มีโครงสร้างปรับสมดุลเองได้ ค้นพบโดย Arne Anderson Igal Galperin และ Ronald L. Rivest ในกรณีแย่ที่สุด จะใช้เวลาค้นข้อมูล O (log n) ใช้เวลาเพิ่มและลบข้อมูลโดยเฉลี่ย O (log n)
ภายในปมหนึ่งปมจะเก็บเพียงข้อมูล และ pointer ไปที่ปมลูกทั้งสอง
ทฤษฎี
ต้นไม้ค้นหาแบบทวิภาคจะสมดุลเมื่อปมทางขวาและปมทางซ้ายของรากเท่ากัน
ถ้าเป็นแบบ α-weight-balanced ต้องเป็นตามเงื่อนไขดังนี้ size (left) <= α*size (node) size (right) <= α*size (node) โดยที่ size แสดงเป็นฟังก์ชันดังนี้ function size (node) if node = nil return 0 else return size (node->left) + size (node->right) + 1 end
อิโวะจิมะ (แก้ความกำกวม)
อิโวะจิมะ อาจหมายถึง
ต้นไม้สเคปโกท
ทฤษฎี
ต้นไม้ค้นหาแบบทวิภาค ที่เป็น α-weight-balanced จะเป็น α-height-balanced ด้วย height (tree) <= log1/α (NodeCount) ต้นไม้สเคปโกทไม่รับประกันว่าจะเป็น α-weight-balanced ตลอดเวลา แต่จะใกล้เคียง α-height-balanced เสมอ height (scapegoat tree) <= log1/α (NodeCount) + 1
ต้นไม้สเคปโกท สามารถใช้ α ที่มีค่าได้ตั้งแต่ 0.5 ถึง 1 จึงมีความยืดหยุ่นในการปรับสมดุล การใช้ค่า α สูงๆ จะทำให้การเพิ่มข้อมูลรวดเร็วขึ้น แต่การค้นและลบข้อมูลช้าลง ในทางกลับกัน ถ้าใช้ α ต่ำๆ ก็เพิ่มข้อมูลก็จะช้า แต่จะค้นและลบข้อมูลได้เร็ว การเลือกค่า α จะขึ้นอยู่กับว่า ขณะทำงานมีการเพิ่ม ค้น ลบข้อมูลบ่อยแค่ไหน
การเพิ่มข้อมูล
เมื่อพบตำแหน่งที่จะแทรก จะต้องบันทึกความสูงของปมที่เพิ่มมาด้วย ถ้าการเพิ่มปมนี้ทำให้ไม่เป็น α-height-balanced ก็ต้องทำการ rebalance ในการ rebalance จะทำการปรับสมดุลของ subtree ที่มีรากเป็น "สเคปโกท" สเคปโกทเป็นปมปมหนึ่งตามเส้นทางจากปมล่าสุดไปสู่ปมราก การหาสเคปโกททำได้โดยการไล่ย้อนขึ้นไปจากปมใหม่ไปจนถึงราก และเลือกปมที่ subtree ไม่เป็น α-height-balanced การปีนย้อนขึ้นไปตามปมอาจใช้พื้นที่ O ('log n') ใน stack แต่สามารถเลี่ยงได้โดยให้มี pointer สำหรับชี้ปมลูกไปที่ปมแม่ เพื่อตรวจสอบว่าปมเป็นสเคปโกทหรือไม่ จะต้องหาจำนวนปมลูกทั้งหมดของปมนั้นๆ แล้วตรวจสอบว่าเป็น α-weight-balanced หรือไม่ size (left) <= α *size (node) size (right) <= α *size (node) และเมื่อไม่สอดคล้องกับเงื่อนไข ก็จะถือว่าเป็นสเคปโกท เมื่อพบปมที่เป็นสเคปโกทแล้ว ต้นไม้ย่อยที่มีรากเป็นสเคปโกทก็จะต้องถูกสร้างใหม่ให้สมดุล ซึ่งใช้เวลา O (n) โดยการไล่ไปตามต้นไม้ย่อยเพื่อเรียงลำดับข้อมูลและนำค่า median มาใช้เป็นรากใหม่ เพราะฉะนั้น กรณีแย่สุดของการเพิ่มข้อมูล คือเมื่อมีการ rebalance จะใช้เวลา O (n) แต่เมื่อถัวเฉลี่ย จะใช้เวลาเพียง O (log n)
การลบข้อมูล
สำหรับต้นไม้สเคปโกท การลบจะง่ายกว่าการเพิ่มข้อมูล ต้นไม้สเคปโกทต้องมีตัวแปร MaxNodeCount สำหรับเก็บจำนวนปมมากที่สุดที่เคยมี และเมื่อมีการ rebalance จะเก็บค่าใหม่เป็นค่าจำนวนปม (NodeCount) ขณะนั้น การลบจะลบแบบต้นไม้ค้นหาแบบทวิภาค แต่เมื่อ NodeCount <= MaxNodeCount / 2 จะทำการ rebalance และเก็บค่าจำนวนปมทั้งหมดขณะนั้น (NodeCount) ไปที่ MaxNodeCount เช่นเดียวกับการเพิ่มข้อมูล เมื่อถัวเฉลี่ยแล้ว จะใช้เวลา O (log n)
การค้นข้อมูล
ใช้วิธีค้นข้อมูลแบบเดียวกับต้นไม้ค้นหาแบบทวิภาค ใช้เวลา O (log n)
เชฟโรเลต คอร์เวทท์
เชฟโรเลต คอร์เวทท์ (Chevrolet Corvette) มีชื่อเรียกขานคือ เวทท์ หรือ เชฟวี คอร์เวทท์ เป็นรถสปอร์ตเครื่องอยู่หน้าขับหลัง, สองประตู, สองผู้โดยสาร ที่ผลิตและทำการตลาดโดยเชฟโรเลต ในการผลิตมากกว่าหกสิบปีและเจ็ดรุ่นของการออกแบบ ในฐานะพาหนะเพื่อภาพพจน์ของบริษัทของเชฟโรเลต คอร์เวทท์เป็นที่รู้จักกันอย่างกว้างขวางสำหรับประสิทธิภาพและพลาสติกที่โดดเด่น — ทั้งไฟเบอร์กลาสหรือคอมโพสิต — โครงด้านนอกของรถ
ในปี ค.ศ. 1953 เมื่อผู้บริหารของเจเนรัลมอเตอร์กำลังมองหาชื่อรถสปอร์ตเชฟโรเลตใหม่ ผู้ช่วยผู้อำนวยการฝ่ายประชาสัมพันธ์ ไมรอน สก็อตต์ ได้แนะนำ คอร์เวทท์ ตามชื่อเรือรบที่คล่องแคล่วขนาดเล็ก — และชื่อดังกล่าวได้รับการอนุมัติ รุ่นแรกคือรถเปิดประทุน ที่ได้รับการแนะนำในงานจีเอ็ม โมโตรามา ในปี ค.ศ. 1953 ในฐานะแนวคิดและสิบปีต่อมา ในปี ค.ศ. 1963 ซึ่งเป็นยุคที่สอง ในรูปแบบรถคูเปและรถเปิดประทุน เดิมทีผลิตในฟลินท์ รัฐมิชิแกน และเซนต์หลุยส์ รัฐมิสซูรี จากนั้น คอร์เวทท์ได้รับการผลิตตั้งแต่ปี ค.ศ. 1981 ในโบว์ลิงกรีน รัฐเคนทักกี
คอร์เวทท์กลายเป็นที่รู้จักอย่างกว้างขวางในฐานะ "รถสปอร์ตของอเมริกา" หนังสือพิมพ์ออโตโมทีฟนิวส์ กล่าวว่าหลังจากที่ 'แสดงเป็นตัวเอก' ในรายการโทรทัศน์ช่วงต้นคริสต์ทศวรรษ 1960 อย่าง รูท 66 คอร์เวทท์ได้กลายมาเป็นความหมายพ้องกับ "อิสรภาพและการผจญภัย" ท้ายที่สุดกลายเป็นทั้ง "รถคอนเซปต์ที่ประสบความสำเร็จมากที่สุด และเป็นรถสปอร์ตที่ได้รับความนิยมมากที่สุดในประวัติศาสตร์"
รุ่นที่ 1 (C1; 1953–1962)
ปี 1953: รุ่น C1
ในงานโชว์รถครั้งหนึ่งของ General Motors เมื่อปี 1953 C1 Corvette ออกแสดงในฐานะรถต้นแบบ ก่อนที่จะเร่งเข้าสู่กระบวนการผลิตจริงเมื่อเดือนมิถุนายนปีเดียวกัน สนนราคาอยู่ที่ 3,498 เหรียญสหรัฐฯ (หรือเทียบเท่า 3.2 หมื่นเหรียญในปัจจุบัน) รถรุ่นนี้มีผลิตออกมา 300 คัน และขายไปได้กว่า 100 ครั้งในการประมูล โดยมี John Wayne เป็นหนึ่งในบรรดาเจ้าของรุ่นแรกๆ สำหรับรถไฟเบอร์กลาสเปิดประทุนขนาด 2 ที่นั่งรุ่นนี้ใช้เครื่องยนต์ 6 สูบ 150 แรงม้า และผลิตออกมาเฉพาะสีขาว ตกแต่งภายในด้วยสีแดงมีอ็อพชั่นเสริมสุดหรูเพียง 2 ชิ้น คือ ฮีตเตอร์และวิทยุ AM
รุ่นที่ 2 (C2; 1963–1967)
ปี 1963: รุ่น c2
หลังจากที่คลอด Corvette คันแรกมาได้ 10 ปี Chevrolet ก็เปิดตัว Sting Ray รถรุ่นน้องที่มีขนาดเล็กกว่าและสีเงากว่า นอกจากนี้ Corvette รุ่นที่ 2 (หรือ C2) ยังมีเครื่องยนต์กำาลังแรงกว่าด้วย(250 แรงม้า) แต่บานกระจกหลังรถที่มีลักษณะแยกเป็นชั้นก็เรียกเสียงวิพากษ์วิจารณ์พอสมควร อย่างไรก็ตาม แม้ว่ากระจกแบบนี้จะมีอยู่แค่ปีเดียวแต่นักสะสมยุคใหม่กลับให้ราคาสูงมาก สำหรับราคาของ Sting Ray นั้นตั้งไว้ที่ 4,252 เหรียญ (หรือตีคร่าว ๆ ได้เท่ากับ 3.4 หมื่นเหรียญในปัจจุบัน) พร้อมกับทุบสถิติยอดขาย Corvette จากสถิติ 14,531 เหรียญในปี 1962 มาเป็น 21,513 เหรียญในปีต่อมา
รุ่นที่ 3 (C3; 1968–1982)
ปี 1968: รุ่น C3
C3 ซึ่งเป็น Corvette รุ่นที่ 3 ผลิตขึ้นระหว่างปี 1968-1982 โดยมีการรวมเอาลักษณะของรุ่นที่ 2 คือ Stingray (มีการตั้งชื่อใหม่โดยรวม Sting Ray เข้าเป็นคำเดียวกัน) เข้าไว้ด้วย สำหรับรถรุ่นผลิตปี 1968 นั้นมีราคาเริ่มต้นที่ 4,320 เหรียญ (ปัจจุบันเทียบเท่ากับ 3 หมื่นเหรียญ) มีการออกแบบตัวรถใหม่ (แต่ยังคงซ่อนไฟหน้าเหมือนเดิม) และมาพร้อมกับเครื่องยนต์ที่แรงกว่าเดิม โดยมีอ็อพชั่นเครื่องยนต์เทอร์โบ ทั้งนี้ Dirk Diggler ซึ่งเป็นตัวละครที่รับบทโดย Mark Wahlberg ก็ขับ Corvette รุ่นปี 1977 ในภาพยนตร์เรื่อง Boogie Nights นอกจากนี้ Corvette ยังได้รับการมอบหมายหน้าที่รถ Pace Car ในการแข่งขัน Indy 500 ปี 1978 เพื่อเป็นการเฉลิมฉลองครบรอบ 25 ปี
รุ่นที่ 4 (C4; 1984–1996)
ปี 1984: รุ่น C4
ราคา C4 Corvette ยังคงสูงขึ้นไม่หยุด จาก 21,800 เหรียญในปี 1984 ไปจนถึง 37,225 หมื่นเหรียญในปี 1996 ส่งผลให้ยอดขายทรุดฮวบตลอดระยะ 12 ปีที่มีการผลิต (จาก 51,547 เหลือ 21,536) อย่างไรก็ตาม รถรุ่นนี้ยังคงได้รับความนิยมในกลุ่มนักสะสม ภาพล่างคือ Corvette รุ่นปี 1984 ที่ตัวละครซึ่งรับบทโดย Dirk Benedict ขับในภาพยนตร์เรื่อง The A-Team คันนี้มีราคาอยู่ที่ 40,000 เหรียญเมื่อหลายปีก่อน
รุ่นที่ 5 (C5; 1997–2004)
ปี 1997: รุ่น C5
รุ่นที่ 6 (C6; 2005–2013)
C6 Corvette ผลิตขึ้นระหว่างปี 2005-2013 มาพร้อมกับตัวรถใหม่ และมีการเปิดเผยไฟหน้าเป็นครั้งแรกนับตั้งแต่ปี 1962 สำหรับ C6 ในการผลิตรุ่นแรกๆ นั้นสนนราคาอยู่ที่ 44,245เหรียญ ตลอดระยะเวลาการผลิตนั้นมีการเสริมคุณสมบัติต่างๆ เพื่อรองรับการแข่งขันยิ่งไปกว่านั้นยังใช้เครื่องยนต์ V8 ขนาด 6 ลิตร ให้กำาลัง 400 แรงม้า
รุ่นที่ 7 (C7; 2014–2019)
หลังจากหายหน้าหายตาไป 38 ปี เจ้า Stingray ก็หวนคืนวงการ ครั้งนี้มาพร้อมกับฝากระโปรงที่ทำจากคาร์บอนไฟเบอร์ และแผงควบคุมที่ทำจากอะลูมิเนียม เพื่อให้ตัวรถมีน้ำหนักเบาโดยมีการตั้งราคาจำหน่ายไว้ที่ 51,995 เหรียญ Corvette รุ่นนี้ยิ่งทวีกำาลังแรงกว่าเดิมด้วยเครื่องยนต์ 455 แรงม้า
รุ่นที่ 8 (C8; 2020–)
เมื่อ 2 ปีได้มีภาพหลุดของ Chevrolet Corvette เจเนอเรชั่นที่ 8 (C8) ขณะกำลังทดสอบบนถนน มาวันนี้มีการเปิดตัวหนึ่งในรถสปอร์ตที่ทำตลาดมาอย่างยาวนานที่สุดนับตั้งแต่เจนฯ C1 ถูกเปิดตัวมาในปี 1953 อย่างเป็นทางการ
การเปิดตัว Chevrolet Corvette C8 ในเจนฯ นี้ได้มีสิ่งหนึ่งที่เปลี่ยนแปลงไปจากเจนฯ ก่อนหน้าที่ไม่เคยเกิดขึ้นมาก่อน คือการตัดสินใจออกแบบให้รถสปอร์ตรุ่นนี้ใช้เครื่องยนต์แบบวางกลาง ซึ่งเป็นการสานฝันของ Zora Arkus-Duntov ผู้ที่ได้ชื่อว่าเป็นบิดาผู้ให้กำเนิดเจ้าปลากระเบนให้เป็นจริงขึ้นมา เมื่อมองดูภายนอกมีความสวยงามตามที่ใครหลายคนคาดไว้ เมื่อ Chevrolet Corvette 2020 มาพร้อมด้านหน้ารูปทรงสามเหลี่ยมสุดดุดันที่สอดรับกับช่องดักอากาศขนาดใหญ่ นอกจากนั้นยังมีสปอยเลอร์ขนาดเล็กติดตั้งอยู่ด้านล่าง และมีไฟหน้าที่เพรียวบาง ความสปอร์ตยังไม่หมดเพียงแค่นั้นเมื่อด้านข้างมีช่องดักอากาศขนาดใหญ่ซึ่งจะช่วยให้ลมไหลเข้าสู่เครื่องยนต์
ตอนที่ Chevrolet เปิดตัว Corvette เจนเนอเรชั่นล่าสุดหรือ C8 ออกมาได้มีการระบุว่า Corvette Stingray VIN #0001 หรือคันแรกจากสายการผลิตจะถูกนำออกไปประมูลเพื่อการกุศลใน 49th Annual Barrett-Jackson Scotdale Auction ซึ่งผลการประมูลออกมาแล้วโดยเคาะราคาสุดท้ายที่ 3 ล้านดอลล่าร์ (ราวๆ 91,164,000 บาท)
Chevrolet Corvette Stingray C8 คันแรกจากสายการผลิตถูกนำออกประมูลก่อนเริ่มมีการส่งมอบรถไปตามดีลเลอร์ต่างๆ หนึ่งสัปดาห์ โดยมีราคาเปิดการประมูลที่ 200,000 ดอลล่าร์ จากนั้นราคาที่ถูกยื่นเข้ามาก็ขยับขึ้นตั้งแต่ 250,000 ดอลล่าร์, 500,000 ดอลล่าร์จนทะลุ 1 ล้านดอลล่าร์ และ 2 ล้านดอลล่าร์ แต่อย่างไรก็ตามราคาสุดท้ายของรถสปอร์ตคันแรกจากสายการผลิตนี้ไปจบที่ 3 ล้านดอลล่าร์จากการเสนอของ Rick Hendrick เจ้าของทีมแนสคาร์และนักสะสมรถ
2021 Chevrolet Corvette Stingray (เชฟโรเลต คอร์เวตต์ สติงเรย์) เปิดตัวเป็นครั้งแรกในประเทศไทย โดยผู้นำเข้าอิสระ AEY Auto Import ที่ถูกจองไปแล้ว 8 คัน แม้ในตลาดเมืองไทย Chevrolet จะเลิกกิจการไปแล้ว แต่ในต่างประเทศยังมีรถใหม่ทำตลาดต่อเนื่องอยู่ หนึ่งในนั้นคือ Corvette Stingray รถสปอร์ตรุ่นใหญ่สุดจากค่ายโบว์ไท โดยมีราคาอยู่ที่ประมาณ 8 ล้านบาท
Corvette Z06 (C8; 2023–)
Chevrolet เปิดตัว Corvette Z06 อย่างเป็นทางการ Corvette เจนเนอเรชั่นที่ 8 นี้ เป็นซูเปอร์คาร์ คันแรกในประวัติศาสตร์ของแบรนด์ ที่เป็นเครื่องวางกลาง
Corvette Z06 มีจัดจำหน่ายสองตัวถังทั้งแบบคูเป้และแบบเปิดประทุน มีการออกแบบให้ตามหลักอากาศที่ดีที่สุด ซึ่งทั้ง 2 รุ่นจะมาพร้อมกับเครื่องยนต์ V8 ขนาด 5.5 ลิตร DOHC แบบไร้ระบบอัดอากาศ รหัสใหม่ LT6 ที่ให้กำลัง 670 แรงม้าที่ 8,600 รอบต่อนาทีและแรงบิด 623 นิวตันเมตรที่ 6,300 รอบต่อนาที เครื่องยนต์ Corvette Z06 ทำมาจากอะลูมิเนียมทั้งหมด แต่ยังคง เอกลักษณ์ของตระกูล Chevy เพลาลูกเบี้ยว ได้รับการออกแบบใหม่ ห้องเผาไหม้และพอร์ตไอดีใช้เครื่องจักรในการทำให้หมดแบบ CNC ฝาครอบวาล์วทาสีแดงเพื่อความโดดเด่น นอกจากนี้ ลูกสูบแบบหัวนูนอลูมิเนียมหลอม และก้านสูบไทเทเนียมหลอม ที่มีความแข็งแกร่งที่มากขึ้น ท่อร่วมไอดีแบบแยกส่วนแบบแอ็คทีฟมีลิ้นปีกผีเสื้อคู่ขนาด 87 มม. (3.4 นิ้ว) ในขณะที่ไอเสียไหลผ่านเฮดเดอร์สแตนเลส สี่เป็นสองเป็นหนึ่งผ่านวาล์วไอเสีย
ด้านการออกแบบภายนอก Corvette Z06 จะแตกต่างจากรุ่นมาตรฐานด้วยซุ้มล้อที่กว้างขึ้นและกันชนหน้าแบบใหม่ที่ได้รับแรงบันดาลใจจาก C8.R ซึ่งการออกแบบนี้ทำให้ Z06 สามารถรับอากาศเข้ามาเพื่อระบายความร้อนในส่วนต่างๆของรถได้ดียิ่งขึ้น ตัวรถ Corvette Z06 มีการตกแต่งจากชุด ดิฟฟิวเซอร์ด้านหน้าแบบใหม่ เพื่อเก็บอากาศพร้อมเพิ่มแรงกดในความเร็วสูง และยังมีสปอยเลอร์หลังที่สร้างแรงกดรวมได้มาถึง 165.6 กิโลกรัม ที่ความเร็ว 299.3 กม./ชม. แต่อย่างไรก็ตาม หากติดตั้งแพ็คเกจคาร์บอนไฟเบอร์จะได้รับดิฟฟิวเซอร์ด้านหน้าที่ใหญ่ขึ้น, คานาร์ดที่มุมกันชนหน้าเเละสปอยเลอร์หลังที่ใหญ่ขึ้นเพื่อเพิ่มแรงกดและความโหดให้มากขึ้น นอกจากนี้ยังมีล้อหน้าขนาด 20x10 นิ้ว ที่รัดด้วยยางขนาด 275/30ZR20 เเละล้อหลังขนาด 21x13 นิ้ว ที่รัดด้วยยางขนาด 345/25ZR21 ซึ่งยางตามมาตรฐานนั้นจะใช้ยางจาก Michelin Pilot Sport 4S Zp แต่ถ้าติดตั้งแพ็คเกจ Z07 จะเปลี่ยนเป็น Michelin Sport Cup 2 R ZP แทน ยิ่งไปกว่านั้น เพื่อการลดน้ำหนัก Chevrolet เสนอล้อคาร์บอนไฟเบอร์ที่ช่วยลดการรับน้ำหนักของสปริงได้อีก 18.6 กก.
ด้านระบบเบรกจะมาพร้อมจานเบรกที่ด้านหน้าขนาด 370 มม. พร้อมคาลิปเปอร์ 6 พอทและด้านหลังจะใช้จานเบรกขนาด 380 มม. พร้อมคาลิปเปอร์ 4 พอท
ชาวไทผิ่ว
ชาวไทผิ่ว เป็นชนชาวไทกลุ่มหนึ่ง ที่ตั้งถิ่นฐานอยู่บริเวณเมืองผิ่ว เขตหงสาวดี ประเทศพม่าในปัจจุบัน ชาวไทผิ่วกลุ่มนี้อพยพมาตั้งถิ่นฐานอยู่ที่เมืองผิ่ว เป็นเวลานานมากแล้ว
เหรียญดุษฎีมาลา
เหรียญดุษฎีมาลา เป็นเหรียญราชอิสริยาภรณ์สำหรับพระราชทานเป็นที่ระลึก เรียกอย่างไม่เป็นทางการว่า เหรียญแพรแถบ เป็นเหรียญบำเหน็จความชอบในราชการ ซึ่งพระบาทสมเด็จพระจุลจอมเกล้าเจ้าอยู่หัวทรงพระกรุณาโปรดเกล้าโปรดกระหม่อมให้สร้างขึ้นในปี พ.ศ. 2425 อันเป็นมหามงคลสมัยครบรอบ 100 ปีที่หนึ่ง นับแต่ที่พระบาทสมเด็จพระพุทธยอดฟ้าจุฬาโลกมหาราชทรงสถาปนากรุงเทพมหานครขึ้นเป็นราชธานี และทรงตั้งราชวงศ์จักรียั่งยืนมานานจนถึงสมัยของพระองค์ท่าน
ลักษณะของเหรียญ เป็นแบบกลมรี ด้านหน้ามีพระบรมรูปพระบาทสมเด็จพระจุลจอมเกล้าเจ้าอยู่หัวผินพระพักตร์ทางซ้ายของเหรียญ ใต้รูปมีอักษรโรมัน ด้านหลังมีรูปพระสยามเทวาธิราชทรงพระขรรค์ยืนพิงโล่ตราแผ่นดิน พระหัตถ์ขวาทรงพวงมาลัยจะสวมตรงชื่อผู้ที่ได้รับพระราชทาน วัสดุของเหรียญทำจากทองคำกะไหล่ทองและเงิน ขนาดของเหรียญกว้าง 4.1 ซม. สูง 4.6 ซม. ปัจจุบันเหรียญชนิดนี้ยังไม่พ้นสมัยการพระราชทาน
ประวัติ
พระบาทสมเด็จพระจุลจอมเกล้าเจ้าอยู่หัว ทรงพระกรุณาโปรดเกล้าฯ ให้สร้างเหรียญดุษฎีมาลา เมื่อ พ.ศ. 2425 เนื่องในโอกาสครบรอบการสถาปนากรุงเทพมหานครเป็นราชธานีมาเป็นเวลาครบ 100 ปี เพื่อเป็นการระลึกถึงพระมหากรุณาธิคุณและเป็นการเฉลิมพระเกียรติยศของพระบาทสมเด็จพระพุทธยอดฟ้าจุฬาโลก พระองค์ทรงสร้าง "เครื่องขัตติยราชอิสริยาภรณ์อันมีเกียรติคุณรุ่งเรืองยิ่งมหาจักรีบรมราชวงศ์" สำหรับพระราชทานแก่พระบรมวงศานุวงศ์ และทรงสร้าง "เหรียญดุษฎีมาลา" สำหรับพระราชทานเพื่อเป็นบำเหน็จแก่ผู้มีความชอบในราชการแผ่นดิน โดยแบ่งออกเป็น
นับเปนครั้งแรกที่ผู้มีความสามารถในศิลปวิทยา จะได้รับการยกย่องเชิดชูเกียรติเป็นพิเศษเช่นนี้ทั้ง เป็นการสนองพระบรมราโชบายในการพัฒนาวิชาความรู้เพื่อปรับปรุงประเทศให้เจริญก้าวหน้าทัดเทียมนานาอารยประเทศ และเมื่อพินิจถึงหลักเกณฑ์การพระราชทาน ก็จะเห็นได้ว่ามีหลักอันเข้มงวดต่างจากเครื่องราชอิสริยาภรณ์อื่น ๆ คือ จะพระราชทานเฉพาะผู้มีฝีมืออย่างเอกอุ อันเป็นคุณประโยชน์ต่อแผ่นดินที่ไม่มีผู้ใดทำได้เสมอหรือดีกว่า ดังปรากฏในพระราชบัญญัติเครื่องอิสริยยศสำหรับความดีความชอบเหรียญดุษฎีมาลา จ.ศ. 1244 พ.ศ. 2425 ว่า
“เข็มที่จาฤกว่าศิลปวิทธยานั้น ไว้สำหรับพระราชทานนักปราชราชกระวี นายช่างแลฝีมือช่างพิเศศต่าง ๆ ที่ได้คิดอย่างสิ่งของที่จะเปนประโยชนทั่วกัน ครั้งแรกคราวแรกฤๅชักนำสิ่งของใด ๆ เข้ามาทำมาสร้างขึ้นในแผ่นดิน เปนผลประโยชนต่อบ้านเมืองแลราชการ ฤๅผู้ที่แต่ง หนังสือตำราวิทธยการต่าง ๆ ที่เปนของเก่าของใหม่ก็ดี ที่เปนคุณต่อแผ่นดิน เปนประโยชนแก่ราชการ เปนผลแก่การค้าขาย ฤๅผู้เปนช่างอย่างฝีมือเอก ที่ได้คิดก็ดี ทำเองก็ดี ปรากฏว่าไม่มี ผู้ใดผู้หนึ่งทำได้เสมอดีกว่า แล้วผู้ทำคุณประโยชนดังกล่าวมานี้ ก็จะทรงพระราชดำริหวินิจฉัย พระราชทานเข็มชนิดนี้ให้ตามฐานานุรูป”
แรกสถาปนา
ในเบื้องต้นเหรียญดุษฎีมาลา แบ่งออกเป็น 4 ชนิด ได้แก่ ทองคำ เงินกาไหล่ทอง เงินเปล่า และสำริด โดยเหรียญทั้ง 4 ชนิดมีเกียรติเสมอกัน ลักษณะเหรียญเป็นรูปไข่ ด้านหน้ามีพระบรมรูปพระบาทสมเด็จพระจุลจอมเกล้าเจ้าอยู่หัวประดิษฐานตรงกลาง มีอักษรตามขอบบนว่า "จุฬาลังกรณว์หัส์ส ปรมราชาธิราชิโน" ขอบล่างเป็นใบชัยพฤกษ์ไขว้กัน ด้านหลังเป็นรูปพระสยามเทวาธิราชทรงพระขรรค์ยืนแท่นพิงโล่ห์ตราแผ่นดิน พระหัตถ์ขวาทรงพวงมาลัยจะสวมที่ตรงจารึกชื่อผู้ได้รับพระราชทาน ใต้แท่นมีเลข "๑๒๔๔" อันเป็นปีจุลศักราชที่สร้างเหรียญ และมีอักษรตามขอบว่า "สยามิน์ทปรมราชตุฏ์ฐีป์ปเวทนํอิทํ" ริมขอบเหรียญจารึกอักษรว่า "สัพ์เพสํ สํฆภูตานํ สามัค์คีวุฏ์ฒิสาธิกา" บนเหรียญมีพระขรรค์ชัยศรีกับธารพระกรเทวรูปไขว้กัน มีห่วงยึดกับเหรียญและติดกับแผ่นโลหะจารึกว่า "ทรงยินดี"
คาถาภาษาบาลีที่ปรากฏในเหรียญดุษฎีมาลาแต่ละคาถา มีความหมายดังนี้
เหรียญดุษฎีมาลาใช้ห้อยกับแพรแถบ โดยริ้วแดงริ้วขาวสำหรับสมาชิกฝ่ายทหารและตำรวจ (หรือพระราชวงศ์) ส่วนริ้วขาวริ้วชมพูสำหรับสมาชิกฝ่ายพลเรือน ประดับที่อกเสื้อเบื้องซ้าย กับมีเข็มปลายเป็นช่อปทุมทั้ง 2 ข้าง จารึกอักษรชนิดของเหรียญที่ได้รับพระราชทาน เช่น "ศิลปวิทยา" "กล้าหาญ" สำหรับกลัดที่แพรแถบเหนือเหรียญ
ปัจจุบัน
ตามพระราชบัญญัติเหรียญดุษฎีมาลา พ.ศ. 2484 ได้มีการปรับเปลี่ยนลักษณะเหรียญบางส่วน โดยชนิดของเหรียญมีเพียงเหรียญเงินกาไหล่ทองรูปไข่ ด้านหน้ามีพระบรมรูปพระบาทสมเด็จพระจุลจอมเกล้าเจ้าอยู่หัวประดิษฐานตรงกลาง ขอบล่างเป็นใบชัยพฤกษ์ไขว้กัน ด้านหลังเป็นรูปพระสยามเทวาธิราชทรงพระขรรค์ยืนแท่นพิงโล่ห์พระหัตถ์ซ้ายทรงพวงมาลัยจะสวมที่ตรงจารึกชื่อผู้ได้รับพระราชทาน ใต้แท่นมีเลข "๑๒๔๔" ห่วงเหรียญมีพระขรรค์ชัยศรีกับธารพระกรเทวรูปไขว้กัน มีห่วงยึดกับเหรียญและติดกับแผ่นโลหะจารึกว่า "ทรงยินดี"
เหรียญดุษฎีมาลาใช้ห้อยกับแพรแถบกว้าง 3 ซม. โดยริ้วแดงริ้วขาวสำหรับสมาชิกฝ่ายทหารและตำรวจ ส่วนริ้วขาวริ้วชมพูสำหรับสมาชิกฝ่ายพลเรือน ประดับที่อกเสื้อเบื้องซ้าย กับมีเข็มปลายเป็นช่อปทุมทั้ง 2 ข้าง จารึกว่า "ศิลปวิทยา" สำหรับกลัดที่แพรแถบเหนือเหรียญ สำหรับพระราชทานสตรีใช้ห้อยกับแพรแถบผูกเป็นรูปแมลงปอประดับเสื้อที่หน้าบ่าซ้าย
หลักเกณฑ์การรับพระราชทาน
ตามระเบียบว่าด้วยการขอพระราชทานเหรียญดุษฎีมาลา เข็มศิลปวิทยา พ.ศ. 2521 ข้อ 5 กำหนดว่า "ผู้ซึ่งจะได้รับการพิจารณาขอพระราชทานเหรียญดุษฎีมาลา เข็มศิลปวิทยา จะต้องมีผลงานประการใดประการหนึ่งดังต่อไปนี้"
หลี
หลี (ภาษาจีน: 黎; พินอิน: Lí) หรือ ไหล เป็นชื่อของกลุ่มชนกลุ่มหนึ่ง ซึ่งอาศัยอยู่แถบเกาะไหหลำ ประเทศจีน ส่วนใหญ่จะถือสัญชาติจีน มีจำนวนประชากรประมาณ 1 ล้านคน และนับถือลัทธิภูติผีวิญญาณ มีภาษาใกล้เคียงกับภาษาไทย แต่เรียกว่าภาษาไหล ซึ่งเป็นภาษาในกลุ่มภาษาไหล ตระกูลภาษาขร้า-ไท ชาวหลีปรากฏในประวัติศาสตร์จีนในสมัยราชวงศ์สุย รู้จักกันในชื่อ Liliao (ลิเหลียว)
การแบ่งกลุ่มชาวหลี
ชาวหลีแบ่งออกเป็น 5 กลุ่มใหญ่ ซึ่งทั้งหมดพูดภาษาไหล ส่วนใหญ่นับถือศาสนาดั้งเดิม และส่วนใหญ่อาศัยอยู่บนเกาะไหหลำ ประเทศจีน ได้แก่
สถาบันเทคโนโลยีอิลลินอย
สถาบันเทคโนโลยีอิลลินอยส์ (Illinois Institute of Technology, IIT) หรือรู้จักในชื่อ ไอไอที เป็นมหาวิทยาลัยเอกชนตั้งอยู่ในเมืองชิคาโก รัฐอิลลินอย สหรัฐอเมริกา มีชื่อเสียงในสาขาวิศวกรรมศาสตร์ สถาปัตยกรรมศาสตร์ วิทยาศาสตร์ นิติศาสตร์ และบริหารธุรกิจ ไอไอทีก่อตั้งในปี พ.ศ. 2483 โดยการรวมสองสถาบันจาก สถาบันเทคโนโลยีอาร์เมอร์ (ก่อตั้ง พ.ศ. 2436) และสถาบันเทคโนโลยีลูวิส (ก่อตั้ง พ.ศ. 2438) ปัจจุบันไอไอทีมีนักศึกษาประมาณ 6,500 คน และอาจารย์ 580 คน (ข้อมูล พ.ศ. 2549) ไอไอทีมีหลายวิทยาเขต โดยสาขาวิศวกรรมศาสตร์และสถาปัตยกรรมศาสตร์จะเรียนในบริเวณวิทยาเขตหลัก ส่วนสาขาบริหารธุรกิจและนิติศาสตร์จะเรียนในตัวเมืองชิคาโก
จุดโดดเด่นภายในสถาบันคือ ตึกภายในถูกออกแบบสถาปนิกชื่อดังของโลก เช่นในยุคแรกๆได้แก่ ลุดวิก มีส แวน เดอร์ โรห์ และยุคต่อมา (ค.ศ. 2000 เป็นต้นมา) ได้แก่ เร็ม คูลฮาส, เฮลมุต ยาห์น
ในปี พ.ศ. 2548 คณะสถาปัตยกรรมศาสตร์ ของไอไอทีในระดับปริญญาตรี ได้ถูกจัดเป็นอันดับที่ 13 ในสหรัฐอเมริกาโดยหนังสือ ดีไซน์อินเทลิเจนซ์
พระเจ้าวรวงศ์เธอ กรมหมื่นอนุพงษ์จักรพรรดิ์
มหาอำมาตย์ตรี พระเจ้าวรวงศ์เธอ กรมหมื่นอนุพงษ์จักรพรรดิ์ มีพระนามเดิมว่า หม่อมเจ้าเสรฐวงษ์วราวัตร จักรพันธุ์ (6 กันยายน พ.ศ. 2421 - 14 กรกฎาคม พ.ศ. 2475) พระโอรสในสมเด็จพระเจ้าบรมวงศ์เธอ เจ้าฟ้าจาตุรนต์รัศมี กรมพระจักรพรรดิพงษ์ กับหม่อมราชวงศ์สว่าง จักรพันธุ์ ทรงเป็นจางวางพิเศษพระราชวังบางปะอิน องคมนตรีในพระบาทสมเด็จพระมงกุฎเกล้าเจ้าอยู่หัวและพระบาทสมเด็จพระปกเกล้าเจ้าอยู่หัว
พระประวัติ
พระเจ้าวรวงศ์เธอ กรมหมื่นอนุพงษ์จักรพรรดิ์ ประสูติเมื่อวันที่ 6 กันยายน พ.ศ. 2421 เป็นพระโอรสในสมเด็จพระเจ้าบรมวงศ์เธอ เจ้าฟ้าจาตุรนต์รัศมี กรมพระจักรพรรดิพงษ์ ประสูติแต่หม่อมราชวงศ์สว่าง จักรพันธุ์ มีพระอิสริยยศเมื่อแรกประสูติเป็นหม่อมเจ้า ทรงเข้าพิธีโสกันต์เมื่อวันที่ 7 เมษายน พ.ศ. 2434 วันที่ 29 มิถุนายน พ.ศ. 2441 ทรงผนวชเป็นพระภิกษุ ณ พระอุโบสถ วัดพระศรีรัตนศาสดาราม โดยมีพระเจ้าน้องยาเธอ กรมหมื่นวชิรญาณวโรรส เป็นพระอุปัชฌาย์ หม่อมเจ้าพร้อม ลดาวัลย์และพระสาสนโสภณ (อ่อน อหึสโก) เป็นพระกรรมวาจาจารย์ หลังลาสิกขาได้เข้ารับราชการ ทรงดำรงตำแหน่งผู้รักษาพระราชวังบางปะอิน ต่อมาในวันที่ 6 เมษายน พ.ศ. 2447 ได้รับโปรดเกล้าฯ ให้เป็นผู้ว่าราชการอำเภอพระราชวัง
พระบาทสมเด็จพระจุลจอมเกล้าเจ้าอยู่หัวทรงพระกรุณาโปรดเกล้าฯ สถาปนาเป็น "พระวรวงศ์เธอ พระองค์เจ้า" และเลื่อนขึ้นเป็น "พระเจ้าวรวงศ์เธอ พระองค์เจ้า" เมื่อ พ.ศ. 2443 ต่อมาวันที่ 16 พฤศจิกายน พ.ศ. 2451 ทรงพระกรุณาโปรดเกล้าฯ สถาปนาขึ้นเป็น พระองค์เจ้าต่างกรม มีพระนามว่า พระเจ้าวรวงษ์เธอ กรมหมื่นอนุพงษ์จักรพรรดิ์ ทรงศักดินา 11000 ได้รับพระราชทานเครื่องยศ ได้แก่ กากระบอกทองคำพร้อมถาดรองตามมงกุฎ พระมาลาเสร้าสเทิน ฉลองพระองค์จีบแลเจียรบาตพร้อมสำรับ หีบหมากไม้แดงหุ้มทองคำลงยาตรามงกุฎ และพระแสงญี่ปุ่นฝักก้าไหล่ทอง
วันที่ 2 ธันวาคม พ.ศ. 2451 ได้รับโปรดเกล้าฯ ให้เป็นปลัดมณฑลกรุงเก่า
วันที่ 7 เมษายน พ.ศ. 2459 พระบาทสมเด็จพระมงกุฎเกล้าเจ้าอยู่หัวพระราชทานตราตั้งเป็นองคมนตรี ณ พระที่นั่งอมรินทรวินิจฉัยมไหยสูรยพิมาน
พระโอรสพระธิดา
หม่อมราชวงศ์สุข จักรพันธุ์ (ไม่มีข้อมูล - พ.ศ. 2448) (ราชสกุลเดิม : ไพฑูรย์) ธิดาในหม่อมเจ้าจุ้ย ไพฑูรย์
หม่อมลิ้นจี่ จักรพันธุ์ ณ อยุธยา (17 กันยายน พ.ศ. 2425 - 25 พฤศจิกายน พ.ศ. 2515) พี่สาวของหม่อมลำไย
หม่อมลำไย จักรพันธุ์ ณ อยุธยา (พ.ศ. 2429 - พ.ศ. 2523) น้องสาวของหม่อมลิ้นจี่
หม่อมโป๊ จักรพันธุ์ ณ อยุธยา (8 กรกฎาคม พ.ศ. 2432 - 15 เมษายน พ.ศ. 2512)
หม่อมเชื้อ จักรพันธุ์ ณ อยุธยา
หม่อมไหล จักรพันธุ์ ณ อยุธยา
สหพันธ์สกีน้ำและเวกบอร์ดนานาชาติ
สหพันธ์สกีน้ำและเวกบอร์ดนานาชาติ (International Waterski & Wakeboard Federation; IWWF) เป็นองค์กรปกครองระดับโลกสำหรับกีฬาทางน้ำแบบลากจูงทั้งหมด ก่อตั้งขึ้นที่เจนีวา ประเทศสวิตเซอร์แลนด์ ในปี พ.ศ. 2489 ได้รับการยอมรับจากคณะกรรมการโอลิมปิกสากล (IOC) ในฐานะผู้มีอำนาจแต่เพียงผู้เดียวที่ควบคุมกีฬาทางน้ำแบบลากจูงทั้งหมด และมีสหพันธ์สมาชิกในเครือ 91 แห่งทั่วโลก IWWF ยังเป็นสมาชิกในเครือของสมาคมสหพันธ์กีฬานานาชาติ (GAISF) และเป็นหนึ่งใน 7 กีฬาผู้ก่อตั้งของเวิลด์เกมส์
แผนกกีฬาทางน้ำแบบลากจูงเพื่อการแข่งขันและสันทนาการของ IWWF ได้แก่ การแข่งขัน (สกีน้ำ 3 รายการ) เวกบอร์ด เท้าเปล่า, โชว์สกี, เคเบิลเวกบอร์ด, เคเบิลสกี, สกีเรซซิง, และสกีผู้พิการ
มิสเวิลด์ 2023
มิสเวิลด์ 2023 (Miss World 2023) เป็นการจัดประกวดมิสเวิลด์ครั้งที่ 71 โดยเป็นครั้งแรกที่ทิเปนทระ กูรุง นักธุรกิจชาวอังกฤษเชื้อสายเนปาลจะร่วมจัดการประกวดร่วมกับครอบครัวมอร์ลีย์
กลับมาเข้าร่วม
เข้าร่วมการประกวดครั้งล่าสุดในปี ค.ศ. 2017: เข้าร่วมการประกวดครั้งล่าสุดในปี ค.ศ. 2018: เข้าร่วมการประกวดครั้งล่าสุดในปี ค.ศ. 2019:
การเข้าร่วมประกวดระดับนานาชาติในเวทีอื่น
ผู้เข้าประกวดที่เข้าร่วมประกวดในเวทีอื่นๆในระดับนานาชาติด้วย มีดังต่อไปนี้ :
นางงามจักรวาล
มิสซูปราเนชันแนล มิสเอิร์ธ
มิสอินเตอร์คอนติเนนตัล ท็อปโมเดลออฟเดอะเวิลด์ เฟซออฟบิวตีอินเตอร์เนชันแนล มิสออราอินเตอร์เนชันแนล มิสแพลเน็ต มิสเฮอริเทจโกลบอล
เดอะลาสเทมป์เทชันออฟไครสต์
เดอะลาสเทมป์เทชันออฟไครสต์ (The Last Temptation of Christ) เป็นภาพยนตร์อื้อฉาวที่ออกฉายในปี พ.ศ. 2531 กำกับโดยมาร์ติน สกอร์เซซี อำนวยการสร้างโดย บาร์บารา เดอ ฟีนา ภรรยาของสกอร์เซซีในขณะนั้น ดัดแปลงจากบทประพันธ์ในชื่อเดียวกันของ นิคอส คาซานซาคิส นักเขียนชาวครีต มีเนี้อหาเกี่ยวกับพระทรมานของพระเยซูก่อนจะถูกตรึงกางเขน และทรงถูกมารทดลองในช่วงบั้นปลายพระชนม์ชีพ โดยการยั่วยวนด้วยกิเลสทั้งหลาย
ภาพยนตร์รับบทนำโดย วิลเลม เดโฟ เป็นพระเยซู, ฮาร์วีย์ คีเทล เป็นยูดาส อิสคาริโอท, บาร์บารา เฮอร์ชีย์ เป็นมารีย์ชาวมักดาลา มีเดวิด โบวี รับบทสมทบเป็นปอนติอุส ปิลาตุส และแฮรรี ดีน สแตนตัน เป็นเปาโลอัครทูต
ในช่วงแรกที่ภาพยนตร์ออกฉาย ถูกต่อต้านอย่างหนักจากคริสต์ศาสนิกชนด้วยข้อกล่าวหาการดูหมิ่นศาสนา เนื่องจากภาพยนตร์นำเสนอเหตุการณ์ช่วงที่ถูกยั่วยวนจากซาตาน โดยทรงเลือกที่จะแต่งงานกับมารีย์ชาวมักดาลาและใช้ชีวิตครอบครัวแบบคนธรรมดา แทนที่จะสิ้นพระชนม์เพราะถูกตรึงกางเขน รวมทั้งยังมีฉากสั้น ๆ ที่แสดงการร่วมเพศระหว่างพระองค์กับมารีย์ อย่างไรก็ตามภาพยนตร์ก็ได้เปิดเผยในท้ายที่สุดว่า สิ่งเหล่านี้เป็นเพียงนิมิต และทรงเลือกที่จะปฏิบัติตามภารกิจของพระองค์ นอกจากนี้ภาพยนตร์ยังถูกโจมตีถึงรายละเอียดบางอย่างในเรื่อง เช่น ลักษณะการตรึงกางเขนที่มีการตอกตะปูที่ข้อมือ แทนที่จะเป็นที่ฝ่ามือตามภาพเขียนศิลปะศาสนาคริสต์ทั่วไป รวมไปถึงการที่นักแสดงในเรื่องพูดภาษาอังกฤษสำเนียงอเมริกัน
ภาพยนตร์เรื่องนี้ถูกห้ามฉายในหลายประเทศ เช่น ตุรกี, เม็กซิโก, ชิลี, อาร์เจนตินา, ฟิลิปปินส์ และสิงคโปร์
ภาพยนตร์เรื่องนี้ทำให้สกอร์เซซีได้รับการเสนอชื่อเข้าชิงรางวัลออสการ์สาขาผู้กำกับยอดเยี่ยม, บาร์บารา เฮอร์ชีย์ ได้รับการเสนอชื่อเข้าชิงรางวัลลูกโลกทองคำสาขานักแสดงสมทบหญิง ส่วนบทบาทจูดาส์ อิสคาริออท ของฮาร์วีย์ คีเทล กลับทำให้เขาถูกเสนอชื่อรับรางวัลแรซซี สาขานักแสดงสมทบยอดแย่
เทศบาลเมืองแก่งคอย
ที่ตั้งและอาณาเขต
เทศบาลเมืองแก่งคอยมีพื้นที่ทั้งหมด 4.05 ตารางกิโลเมตร โดยห่างจากตัวเมืองสระบุรีไปทางทิศตะวันออกเฉียงเหนือ ประมาณ 12 กิโลเมตร และห่างจากกรุงเทพมหานครตามทางรถไฟสายตะวันออกเฉียงเหนือ 125 กิโลเมตร และทางรถยนต์ 121 กิโลเมตร
โปรวินเชียลลีก ฤดูกาล 2545
โปรวินเชียลลีก ฤดูกาล 2545 เป็นการแข่งขัน โปรลีก ครั้งที่ 3 โดยประกอบด้วย 12 จังหวัดมาร่วมทำการแข่งขัน โดยในปีนี้ ฝ่ายจัดการแข่งขันได้แบ่งการแข่งขันเป็นสองรอบ โดยรอบแรกคัดเลือก สามอันดับแรกของสายบนและล่างของประเทศ มาแข่งรอบที่สองเพื่อหาจังหวัดที่ชนะเลิศการแข่งขันประจำฤดูกาล
ภาพรวมก่อนการแข่งขัน
ในฤดูกาลนี้ ทางฝ่ายจัดการแข่งขันได้ปรับรูปแบบการแข่งขันใหม่ โดยจะการแข่งขันออกเป็น 2 รอบ โดยรอบแรกแบ่งการแข่งขันออกเป็น 2 กลุ่ม กลุ่มละ 6 ทีม แบ่งตามโซนบนและโซนล่างของประเทศ โดยโซนบนของประเทศ จะประกอบด้วย ทีมจังหวัดในภาคเหนือ ภาคตะวันออกเฉียงเหนือ และ ภาคตะวันออก ส่วนโซนล่างของประเทศ จะประกอบด้วย ทีมในจังหวัดภาคกลาง และภาคใต้ เพื่อให้สะดวกในการเดินทางแข่งขัน โดยที่รอบสุดท้าย จะนำลำดับทีมจังหวัดที่จบอันดับ 1-3 ของทั้ง 2 โซนมาแข่งขันเพื่อหาทีมจังหวัดชนะเลิศ
จังหวัดที่เข้าร่วมแข่งขัน
โดยฝ่ายจัดการแข่งขันฯ ได้จัดทีมจังหวัดต่างๆ ออกเป็นสองโซน ดังนี้:
ผู้ทำประตูสูงสุด
22 ประตู 13 ประตู 12 ประตู 10 ประตู 9 ประตู 8 ประตู 5 ประตู
การแข่งขันระหว่างสองตา
การแข่งขันระหว่างสองตา (binocular rivalry) เป็นปรากฏการณ์การรับรู้ทางตา โดยการรับรู้ดังกล่าวสลับไปมาระหว่างภาพหลายภาพที่แสดงให้แก่ดวงตาแต่ละข้าง
นาทีแสง
นาทีแสง (light-minute) เป็นหน่วยวัดระยะทาง โดยเทียบกับอัตราเร็วของแสงในสุญญากาศ มีค่าเท่ากับ 17,987,547,480 เมตร ตัวอย่างเช่น ระยะห่างจากโลกถึงดวงอาทิตย์ คือระยะทาง 1 หน่วยดาราศาสตร์ (1 A.U.) มีค่าความไกลเท่ากับ 8.317 นาทีแสง เป็นต้น
การแข่งขันระหว่างสองตา
เมื่อแสดงภาพภาพหนึ่งให้แก่ตาข้างหนึ่ง และแสดงอีกภาพหนึ่งซึ่งต่างกันให้แก่ตาอีกข้างหนึ่ง แทนที่จะเห็นภาพทั้งสองจะโดยซ้อนทับกัน แต่กลับเห็นภาพหนึ่งชั่วขณะ หลังจากนั้น จึงเห็นอีกภาพหนึ่ง และหลังจากนั้น ก็กลับไปเห็นภาพแรก สลับกันดังนี้ไปเรื่อย ๆ ตลอดเวลาที่บุคคลนั้นเพ่งดูอยู่ ตัวอย่างเช่น ถ้าแสดงเส้นตรงตั้งจำนวนหนึ่งให้แก่ตาข้างหนึ่ง และแสดงเส้นตรงนอนอีกจำนวนหนึ่งให้แก่เขตเดียวกันในจอตาอีกข้างหนึ่ง บางครั้งก็จะเห็นเส้นตรงตั้งโดยไม่มีเส้นตรงนอน และบางครั้งก็เห็นเส้นตรงนอนโดยไม่มีเส้นตรงตั้ง
ในระหว่างที่การเห็นเปลี่ยนไปมา อาจจะเห็นภาพผสมที่ไม่มั่นคงปรากฏแต่ในช่วงเวลาสั้น ๆ ภาพผสมเหล่านี้ โดยมากมีระเบียบ ตัวอย่างเช่น เส้นตรงตั้งอาจจะปรากฏทีละเส้น ทำให้ไม่ชัดซึ่งเส้นตรงนอนจากทางด้านซ้ายหรือด้านขวา หรือเส้นตรงนอนอาจจะปรากฏทีละเส้น ทำให้ไม่ชัดซึ่งเส้นตรงตั้งจากข้างบนหรือข้างล่าง การแข่งขันระหว่างสองตาเกิดขึ้นได้ก็ต่อเมื่อตัวกระตุ้นทั้งสอง แตกต่างกันพอสมควร ตัวอย่างของตัวกระตุ้นที่ไม่ซับซ้อนก็คือ เส้นตรงที่ไปในทิศทางที่แตกต่างกัน และตัวอย่างของตัวกระตุ้นซับซ้อนก็คือ ตัวอักษรหนังสือต่าง ๆ หรือภาพภาพต่าง ๆ เช่นภาพใบหน้าหรือภาพบ้าน
ผูเอ่อร์
ภูมิศาสตร์
ผูเอ่อร์ตั้งอยู่ทางใต้ของมณฑลยูนนาน มีแม่น้ำโขงไหลผ่านทางตะวันตกของจังหวัด (ในประเทศจีนเรียกว่าแม่น้ำหลานชาง) มีอาณาเขตติดต่อกับยูวีซีทางทิศตะวันออกเฉียงเหนือ หงเหอทางทิศตะวันออก สิบสองปันนาทางทิศใต้ หลินชางทางทิศตะวันตกเฉียงเหนือ และต้าหลี่กับฉู่สยงทางทิศเหนือ รวมทั้งติดต่อกับจังหวัดเดี่ยนเบียนของประเทศเวียดนาม แขวงพงสาลีของประเทศลาว และรัฐฉานของประเทศพม่า ทำให้เป็นจังหวัดเดียวในมณฑลยูนนานที่มีพรมแดนติดทั้งสามประเทศ ภูมิประเทศเป็นเทือกเขาครอบคลุมพื้นที่ร้อยละ 98.3% ของจังหวัด เช่นเดียวกับพื้นที่ส่วนมากของมณฑล ผูเอ่อร์มีความสูงจากระดับน้ำทะเลตั้งแต่ 376 เมตร ถึง 3,306 เมตร
เจนี่ อัลภาชน์ ณ ป้อมเพชร
เจนี่ อัลภาชน์ (สกุลเดิม: เทียนโพธิ์สุวรรณ์; เกิด 11 กันยายน พ.ศ. 2524) เป็นนักแสดงและนางแบบชาวไทย สังกัดสถานีวิทยุโทรทัศน์ไทยทีวีสีช่อง 3
ประวัติ
เจนี่ถือสัญชาติไทย รวมทั้งปฏิเสธว่าไม่ได้เป็นลูกครึ่งแต่อย่างใด
การทำงาน
เจนี่เข้าสู่วงการบันเทิงจากการมีแมวมองมาติดต่อเมื่อครั้งเธอยังศึกษาอยู่ในระดับมัธยมศึกษา มีผลงานแรกในมิวสิกวิดีโอเพลง "Only You" ของเจอาร์-วอย, "หากเป็นฉัน" ของเอกซ์, "รักเธอหมดหัวใจ" ของเรืองศักดิ์ ลอยชูศักดิ์ และ "จะเอาจากไหน" ของธงไชย แมคอินไตย์ และมีผลงานโฆษณาสบู่ล้างหน้า ดร.มนตรี, เคเอลิปแคร์, ลอรีเอะ และเรนองที
ต่อจากนั้นเธอได้รับการชักชวนมาแสดงละครโทรทัศน์ของหทัยรัตน์ อมตะวณิชย์ ซึ่งเป็นผู้จัดละคร ผลงานที่ทำให้เป็นที่รู้จักคือละครเรื่อง สายรุ้ง และมีร่วมงานอื่นๆ เช่น กะล่อนคูณสอง, รักสุดหัวใจ ยอดชีวัน, นางโจร, พระจันทร์แสนกล, สมปองน้องสมชาย, ภูแสนดาว, หนึ่งในทรวง, ต่างฟ้าตะวันเดียว เป็นต้น และในปี พ.ศ. 2544 เธอมีผลงานที่สร้างชื่อในละครเรื่อง ทางผ่านกามเทพ แสดงนำคู่กับ แอนดริว เกร็กสัน
ชีวิตส่วนตัวและชีวิตครอบครัว
เจนี่ได้จดทะเบียนสมรสกับชนม์สวัสดิ์ อัศวเหม เมื่อวันที่ 8 สิงหาคม พ.ศ. 2556 หลังจากคบหาดูใจมาได้ 5 เดือน ซึ่งตลอดเวลาการใช้ชีวิตคู่ได้ถูกจับจ้องและวิพากษ์วิจารณ์ทั้งในแง่ดีและไม่ดีตลอดเวลา ช่วงเดือนกรกฎาคมปีถัดมา ได้มีการแพร่ภาพบุคคลที่หน้าตาละม้ายเธอถูกซ้อมจนมีร่างกายเขียวช้ำ โดยพอลล่า เทเลอร์ เพื่อนสนิทของเธอได้ออกมายืนยันว่าเป็นภาพของเจนี่จริง ซึ่งก่อนหน้านี้ไม่กี่วันได้มีข่าวว่าเธอและสามีได้แยกทางกันมา 4 เดือนแล้ว ท้ายที่สุดเจนี่และชนม์สวัสดิ์ได้หย่าขาดจากกันเมื่อวันที่ 29 กรกฎาคม พ.ศ. 2557 โดยเจนี่ได้กลับมาใช้ชื่อสกุลเดิม
ในปลายปี พ.ศ. 2560 เจนี่คบหากับ นนท์ อัลภาชน์ ณ ป้อมเพชร และในวันที่ 2 กรกฎาคม พ.ศ. 2561 ได้มีการเผยแพร่ภาพถ่ายของนนท์ที่คุกเข่าขอเจนี่แต่งงานริมทะเลในมาลิบู รัฐแคลิฟอร์เนีย สหรัฐอเมริกา ผ่านทางอินสตาแกรม และทั้งสองสมรสกันในวันที่ 19 ตุลาคม พ.ศ. 2561 วันที่ 29 พฤศจิกายน พ.ศ. 2562 เจนี่ ได้ให้กำเนิดบุตรสาว และได้ตั้งชื่อว่า ณเพชร อัลภาชน์ ชื่อเล่นคือ โนล่า พร้อมกับการโพสต์ภาพลูกสาวลงในอินสตาแกรมของนนท์ และ เจนี่
ละครโทรทัศน์
ละครโทรทัศน์ทั้งหมดด้านล่างนี้ออกอากาศทาง สถานีโทรทัศน์ไทยทีวีสีช่อง 3
เดอะเฟซไทยแลนด์
โดยเจนี่สอนและเป็นกรรมการในช่วง Master Class ในตอนที่ 6 และ มอบโจทย์และเป็นกรรมการในช่วง Campaign ในตอนที่ 9 และ 11
สตีเฟน บอลด์วิน
สตีเฟน บอลด์วิน (Stephen Baldwin) เกิดเมื่อวันที่ 12 พฤษภาคม ค.ศ. 1966 เป็นนักแสดง ผู้กำกับ โปรดิวเซอร์ นักเขียน ชาวอเมริกัน และเป็นน้องชายคนเล็กสุดของพี่น้องตระกูลบอลด์วิน เป็นที่รู้จักในบท วิลเลียม เอฟ. โคดี ในรายการแนวคาวบอย เรื่อง The Young Riders (1989–1992) และบท สจ๊วต ในภาพยนตร์ Threesome (1994) ส่วนผลงานภาพยนตร์อื่น เขาแสดงใน Posse (1993), 8 Seconds (1994), The Usual Suspects (1995), Fall Time (1995), Bio-Dome (1996), Fled (1996), One Tough Cop (1998), The Flintstones in Viva Rock Vegas (2000), The Harpy (2007), และ The Flyboys (2008)
อ้างอิง
1966
ฐานันดรที่สี่
ฐานันดรที่สี่ หมายถึง สื่อและสื่อข่าวที่มีความสามารถอย่างชัดเจนในการแก้ต่างและมีความสามารถโดยปริยายในการวางกรอบประเด็นทางการเมือง ทั้งนี้ไม่ถือว่าเป็นส่วนหนึ่งของระบบการเมืองอย่างเป็นทางการ แต่มีอิทธิพลทางสังคมโดยอ้อมอย่างสำคัญ
ที่มา
Thomas Carlyle ระบุว่าคำนี้มีที่มาจากเอ็ดมันด์ เบิร์ก ซึ่งกล่าวในการอภิปรายของรัฐสภาใน ค.ศ. 1787 ในการรายงานข่าวสภาสามัญชน
รักซ้อนซ่อนรัก
รักซ้อนซ่อนรัก (Bepannah Translation: Endless) เป็นละครโทรทัศน์สัญชาติอินเดีย ออกอากาศเป็นครั้งแรกทางช่อง Colors TV ออกอากาศครั้งแรกในวันที่ 19 มีนาคม ค.ศ. 2018 - 30 พฤศจิกายน ค.ศ. 2018 ผลิตโดยบริษัท Cinevistaas Limited นำแสดงโดย ฮาร์ซาร์ด โชบตา และ เจนนิเฟอร์ วินเจ็ท ในประเทศไทย ละครเรื่องนี้ออกอากาศทางช่อง 8 ทุกวันจันทร์-ศุกร์ เวลา 21:30 น. ละครโทรทัศน์เรื่องนี้จะออกอากาศตอนแรกในวันที่ 25 มีนาคม พ.ศ. 2562 - พ.ศ. 2562 ละครเรื่องนี้ออกอากาศต่อจากละครเรื่อง วัลลัภ มหาราชรักสุดแผ่นดิน
เนื้อเรื่องย่อ
เรื่องราวของความรักที่ต้องซ่อนปม ความลับที่ไม่อาจเปิดเผยเกินเลย ความตายที่เกิดขึ้นอย่างเป็นปริศนา อุบัติเหตุที่คร่าสองชีวิตสร้างพรหมลิขิตที่ไม่น่าจะเป็นไปได้ สองหญิง สองชายที่ถูกความตายดึงให้ต้องมาสัมพันธ์กัน เพื่อไขปริศนาของความลับนั้นจึงก่อเกิดสัมพันธ์ให้กับคนอีกคู่หนึ่ง
เรื่องราวความรักของชายหญิงแปลกหน้าที่ผูกพันกันด้วยโชคชะตา หลังจากที่ทั้งสองฝ่ายต้องหัวใจสลายด้วยการสูญเสียคนรักของตนไปกับอุบัติเหตุ อาทิตยา และ โซยาต่างก็พบความจริงที่ว่า คนรักของตนนั้นแอบคบชู้กันและเสียชีวิตไปพร้อมกันก่อนที่พวกเขาจะตายต่างก็ได้ให้คำมั่นสัญญากับคนของตนว่าจะกลับมาหาอีกฝ่ายให้ทันงานวันเกิดและงานฉลองครบรอบวันแต่งงานที่เวลาเที่ยงคืน แม้ว่าคนทั้งสองไม่ว่าจะเป็นเขาผู้สูญเสียและเธอผู้ใจสลายจะตกอยู่ในสภาพเดียวกัน แต่กลับมองเห็นแต่ความเกลียดชัง ซึ่งทำให้ทั้งคู่ขัดแย้งกันในตอนแรกๆ แต่ด้วยเหตุการณ์ต่างๆ ชักพาให้คนทั้งคู่ต้องร่วมมือกันจนก่อตัวเป็นมิตรภาพที่ดีนำไปสู่ความรักที่ไม่น่าจะเป็นไปได้
เมื่อคนสองคนที่ไม่สมบูรณ์แบบแต่เข้ากันได้ดีมาเจอกัน กลับเกิดเป็นความรักและความสัมพันธ์ที่สมบูรณ์แบบขึ้นมาได้ แต่อุปสรรคใหญ่ของอาทิตยาและโซยาต้องเผชิญคือการไขปริศนาการเสียชีวิตของคนรักเก่าของพวกเขาทั้งสอง
เจ้าหญิงเทชิ
เจ้าหญิงเทชิ (禎子内親王, 15 สิงหาคม พ.ศ. 1556 – 3 กุมภาพันธ์ พ.ศ. 1637) หรือ เจ้าหญิงซะดะโกะ เป็นที่รู้จักในนาม โยเมมงอิง จักรพรรดินีแห่งจักรพรรดิญี่ปุ่นโดยพระนางเป็นจักรพรรดินีลำดับที่ 1 หรือ โคโง ใน จักรพรรดิโกะ-ซุซะกุ และเป็นพระราชมารดาของ จักรพรรดิโกะ-ซังโจ โดยพระนางเป็นพระราชธิดาองค์ที่ 3 ใน จักรพรรดิซังโจ
เมื่อจักรพรรดิโกะ-ซุซะกุพระราชสวามีเสด็จสวรรคตพระนางได้ออกผนวชเป็นชีโดยได้รับฉายาทางธรรมว่าโยเมมงอิงกระทั่งสิ้นพระชนม์เมื่อวันที่ 3 กุมภาพันธ์ พ.ศ. 1637 ขณะมีพระชนมายุได้ 80 พรรษา
ทูเว ลู
เอ็บบา ทูเว เอลซา นิลส์ซอน (Ebba Tove Elsa Nilsson; เกิด 29 ตุลาคม ค.ศ. 1987) รู้จักกันในชื่อ โทฟ โล หรือ ทูเว ลู (Tove Lo) เป็นนักร้องและนักแต่งเพลงชาวสวีเดนจากสต็อกโฮล์ม ประเทศสวีเดน เกิดและเติบโตที่เมือง Djursholm ชานเมืองทางเหนือของสต็อกโฮล์ม เธอจบการศึกษาที่โรงเรียนดนตรี Rytmus Musikergymnasiet ลูก่อตั้งวงดนตรีแนวแม็ธร็อกชื่อ เทรมเบิลบี ใน ค.ศ. 2006 หลังจากแยกวง ลูยังคงทำงานดนตรีต่อไป โดยแต่งเพลง และได้ร่วมงานกับวอร์เนอร์/แชปเพลล์มิวสิก เมื่อ ค.ศ. 2011 ลูกลายเป็นนักแต่งเพลงที่ประสบความสำเร็จ ได้บันทึกเสียงและออกผลงานอิสระเดี่ยวของตนอง ร่วมงานกับโปรดิวเซอร์เพลง อเล็กซานเดอร์ ครอนลันด์ แมกซ์ มาร์ติน และซีโนมาเนีย ใน ค.ศ. 2014 เธอเซ็นสัญญากับบริษัทมาราโทนสตูดิโอส์ ของมาร์ติน และได้รับข้อเสนอให้เซ็นสัญญากับสังกัดไอส์แลนด์ และโพลีดอร์เรเคิดส์
หลินชาง
หลิงชาง เป็นนครระดับจังหวัดแห่งหนึ่ง ตั้งอยู่ทางตะวันตกเฉียงใต้ของมณฑลยูนนาน สาธารณรัฐประชาชนจีน
ผจญภัยล่าโจรสลัดสุดขอบโลก
ผจญภัยล่าโจรสลัดสุดขอบโลก (Pirates of the Caribbean: At World's End) เป็นภาพยนตร์ไตรภาคกำกับโดยกอร์ เวอร์บินสกี นำแสดงโดยจอห์นนี เดปป์, ออร์แลนโด บลูม, โจว เหวินฟะ, เจฟฟรี่ย์ รัช และ คีร์รา ไนท์ลีย์
เนื้อเรื่องย่อ
วิลล์ เทิร์นเนอร์, อลิซาเบ็ท สวอร์น และกัปตันบาบอสซา ได้เริ่มออกเดินทางสู่ภารกิจสุดอันตรายเพื่อรวบรวมลอร์ดทั้ง 9 แห่งกลุ่มคณะลูกขุน ซึ่งเป็นความหวังเดียวของพวกเขาเพื่อที่จะเอาชนะเบ็คเก็ตต์ เรือฟลายอิ้งดัทช์แมน และเหล่ากองทัพเรือของเขา แต่หนึ่งในสมาชิกของลอร์ดทั้ง 9 ได้หายตัวไป นั่นก็คือ กัปตันแจ็ก สแปร์โรว์ ที่ถูกจับขังไว้ในห้องจองจำของเดวี่ โจนส์
สิ่งแรกที่เหล่าผู้กล้าทั้งหลายรวมทั้ง เทีย ดัลม่า, พินเทล และ ราเก็ตตี้ จะต้องทำ คือออกเดินทางไปสิงค์โปร์ที่แสนอันตราย และเผชิญหน้ากับกัปตันแห่งคาบสมุทรจีน กัปตันเซา เฟ็ง เพื่อที่จะได้เรือที่สามารถพาพวกเขาไปที่สุดขอบโลก เพื่อช่วยเหลือแจ็ค
กัปตันแจ็กถูกช่วยออกมาได้ ถึงแม้การถูกจองจำจะทำให้เขาเสียสติมากไปกว่าเดิม แต่เขาก็ตกลงที่จะช่วย เขาล่องเรือแบล็คเพิร์ลออกจากดินแดนแห่งความตาย ถึงแม้ว่าจะรวบรวมลอร์ดทั้ง 9 แห่งกลุ่มคณะลูกขุนมาได้ ก็ยังไม่เพียงพอที่จะต่อกรกับกองกำลังของเบ็คเก็ตต์และเดวี่ โจนส์ได้ ถ้าไม่สามารถปลดปล่อย “คาลิปโซ่” เทพธิดาแห่งท้องทะเลผู้แปรปรวน เพื่อที่จะหว่านล้อมให้มาร่วมมือกัน กำจัดภัยแห่งโจรสลัดในครั้งนี้ได้ แต่เมื่อการทรยศหักหลังได้เผยโฉม เห็นได้ชัดว่า กัปตันแจ็ก, วิลล์, อลิซาเบ็ท, กัปตันเซา เฟ็ง และกัปตันบาบอสซา ต่างมีจุดประสงค์ต่างกัน และไม่สามารถไว้ใจใครได้อีกต่อไป ต่างคนต่างต้องเลือกฝ่ายที่จะเข้าร่วม เพื่อการต่อสู้ครั้งครั้งใหญ่ครั้งสุดท้าย ที่อาจจะทำลายอิสรภาพอันหอมหวลของโจรสลัดไปตลอดกาล
เป็นหนังที่ลงทุนสูงที่สุดในโลกด้วยทุนสร้าง $300 ล้านดอลล่าร์สหรัฐฯ
สตาเดีย
สตาเดีย (Stadia) คือระบบเกมที่เล่นผ่านเกมคลาวด์ พัฒนาโดยกูเกิล ไม่มีเครื่องเล่นเกมเฉพาะ โดยผู้เล่นจะเล่นผ่านเซิฟเวอร์ของกูเกิลโดยตรง ระบบเกมเป็นที่รู้จักในระหว่างการพัฒนาในชื่อโปรเจ็กต์สตรีม บริการนี้เปิดตัวผ่านเบต้าแบบปิดในเดือนตุลาคม พ.ศ. 2561 และเปิดตัวต่อสาธารณะในเดือนพฤศจิกายน พ.ศ. 2562 บริการนี้มีไว้เพื่อแข่งขันกับการสตรีมบนคลาวด์อย่างเพลย์สเตชันพลัสของโซนี่, จีฟอร์ซนาวของอินวิเดีย, ลูนาของแอมะซอน และเอกซ์บอกซ์คลาวด์เกมมิงของไมโครซอฟท์ ในช่วงแรก สตาเดียได้รับกระแสตอบรับผสมกันจากนักวิจารณ์ โดยคำวิจารณ์ส่วนใหญ่มุ่งไปที่คลังเกมที่มีอยู่อย่างจำกัดและการขาดฟีเจอร์ที่สัญญาไว้ ในตอนแรก กูเกิลตั้งใจที่จะพัฒนาเกมภายในองค์กรนอกเหนือจากการโฮสต์เกมที่ผลิตโดยบริษัทบุคคลที่สาม แต่ยกเลิกแผนนี้ในเดือนกุมภาพันธ์ พ.ศ. 2564 และปิดสตูดิโอ บริการยังคงขายเกมของบริษัทบุคคลที่สามต่อไป และกูเกิลได้นำเสนอเทคโนโลยีการสตรีมเกมเป็นผลิตภัณฑ์ไวท์เลเบล กูเกิลประกาศในเดือนกันยายน พ.ศ. 2565 ว่าจะปิดสตาเดีย บริการยุติการให้บริการอย่างถาวรในวันที่ 18 มกราคม พ.ศ. 2566 เวลา 23:59 น. ตามเวลาแปซิฟิก
สตาเดียสามารถเข้าถึงได้ผ่านอุปกรณ์โครมแคสอัลตราและแอนดรอยด์ทีวีบนคอมพิวเตอร์ส่วนบุคคลผ่านเว็บเบราว์เซอร์กูเกิลโครม และเบราว์เซอร์อื่น ๆ ที่ใช้ โครเมียม, โครมบุ๊ค และแท็บเล็ตที่ใช้โครมโอเอส และแอปมือถือสตาเดียบนอุปกรณ์แอนดรอยด์ที่รองรับ ตราบเท่าที่เวอร์ชันล่าสุดของเบราว์เซอร์โครมและแอปสตาเดียเวอร์ชันล่าสุดได้รับการติดตั้งแล้ว นอกจากนี้ยังมีโหมดทดลองที่รองรับอุปกรณ์แอนดรอยด์ทั้งหมดที่สามารถติดตั้งแอปมือถือสตาเดียได้ ในเดือนธันวาคม พ.ศ. 2563 กูเกิลได้เปิดตัวเว็บแอปพลิเคชันแบบโปรเกรสซีฟบนเบราว์เซอร์ไอโอเอสสำหรับสตาเดียทำให้สามารถเล่นเกมในเบราว์เซอร์ซาฟารีได้
คุณสมบัติ
คือระบบเกมที่มีฐานอยู่บนเซิฟเวอร์ของกูเกิล และไม่จำเป็นต้องมีอุปกรณ์เสริมใด ๆ เพียงแค่อุปกรณ์นั้นมีอินเทอร์เน็ตและรองรับกูเกิล โครมเท่านั้น สามารถทำงานได้ดีในการถ่ายทอดสดการเล่นเกมผ่านยูทูป ตามที่ ฟิลล์ แฮริสัน ของกูเกิลได้กล่าวถึงชื่อของ"Stadia" ว่าชื่อนี้คือชื่อพหูพจน์ของคำว่า "Stadium" (สนามกีฬา) เพื่อสะท้อนให้เห็นว่ามันจะเป็นแหล่งรวมความบันเทิง โดยที่ผู้ชมสามารถเลือกที่จะนั่งดูหรือมีส่วนร่วมไปกับเกมก็ได้
ด้วยการที่กูเกิลมีศูนย์เก็บข้อมูลกระจายตัวอยู่มากมายหลายพันที่ทั่วโลก ทางบริษัทจึงเชื่อว่าจะอยู่ในลำดับที่ดีกว่าสำหรับการเล่นเกมบนคลาวด์เมื่อเทียบกับบริการอื่น ๆ ที่ผ่านมา เช่น OnLive, PlayStation Now และ Gaikai เนื่องจากผู้เล่นส่วนใหญ่จะอยู่ใกล้กับสถานที่ตั้งของศูนย์ข้อมูลมากกว่าบริการเหล่านี้ รองรับการถ่ายทอดสดเกมในระบบHDR โดยมีความเร็วภาพที่ 60 เฟรมเรทด้วยความคมชัดแบบ4K และในอนาคตอาจมีความเร็วภาพถึง 120 เฟรมเรท และรองรับความคมชัดระดับ8K เมื่อสมัครบริการแล้วผู้เล่นสามารถเริ่มเกมได้โดยไม่ต้องดาวน์โหลดเนื้อหาใหม่ไปยังอุปกรณ์ส่วนตัว ผู้เล่นสามารถบันทึกการเล่นหรือถ่ายทอดสดการเล่นของพวกเขาได้ในยูทูป  ผู้ชมการถ่ายทอดสดดังกล่าวที่สมัครใช้บริการสามารถเปิดเกมโดยตรงจากสตรีมด้วยสถานะการบันทึกเดียวกับที่พวกเขาดู  กูเกิลได้พัฒนาคอนโทรลเลอร์ของตนเองซึ่งเชื่อมต่อผ่านไวไฟโดยตรงไปยังกูเกิล จากงานเปิดตัว ของกูเกิลที่ใช้ชื่อ GDC 2019 keynote กูเกิลยืนยังว่าคุณสมบัติกูเกิล แอสสิสแทนต์ จะมีอยู่ในแผงควบคุม ซึ่งจะค้นหาวิดีโอที่เกี่ยวข้องและเป็นประโยชน์ซึ่งเกี่ยวข้องกับเกมที่พวกเขากำลังเล่นอยู่โดยอัตโนมัติเมื่อกดปุ่ม